Nemzetközi szinten is felfigyeltek egy fiatal innovátorokat támogató magyar programra

A fiatal innovátorokat támogató Hungarian Startup University Program (HSUP) kapta idén a „Most Innovative Business Development Project of Europe 2021” díjat. A rangos nemzetközi elismerést a program egyik alapítója, Kölkedi Krisztián, az Express Innovation Agency vezérigazgató-helyettese vehette át a 2021-es Fiatal Vállalkozók Hete keretében.